সমান অধিকারের জন্য আমেরিকান ভেটেরান্স

আমেরিকান ভেটেরান্স ফর ইকুয়াল রাইটস (সংক্ষেপে এভিইআর) বা সমান অধিকারের জন্য আমেরিকান ভেটেরান্স মার্কিন যুক্তরাষ্ট্রের লেসবিয়ান, গে, বাইসেক্সুয়াল এবং ট্রান্সজেন্ডার সম্প্রদায়ের মানুষদের জন্য গঠিত প্রাচীনতম সংস্থা। ১৯৯০ সালে প্রতিষ্ঠিত এই অলাভজনক সংস্থা সামরিক ক্ষেত্রের সাথে যুক্ত প্রবীণ এলজিবিটি সম্প্রদায়ের মানুষ, বর্তমান কর্তব্যরত এলজিবিটি ব্যাক্তি এবং তাদের পরিবারের জন্য কাজ করে।

 ইতিহাস 
কয়েকজন প্রবীণ এলজিবিটি সম্প্রদায়ের ব্যক্তিরা একত্রে এভিইআর -এর প্রতিষ্ঠা করেছিলেন যাদের মধ্যে মুখ্য উদ্যোক্তা ছিলেন, মিরিয়াম বেন-শ্যালম (আর্মি রিজার্ভ থেকে অবসরপ্রাপ্ত), নেভি এনসাইন, জিম উডওয়ার্ড, সান দিয়েগো ভেটেরান্স অ্যাসোসিয়েশনের সভাপতি চাক শোয়েন,AVER Co-Founder Chuck Schoen has Passed away, March 17, 2014 American Veterans for Equal Rights. মার্কিন সেনাবাহিনীর প্রবীণ উভকামী সেনা ক্লিফ আর্নেসেন,2010 Don’t Ask, Don’t Tell Repealed! A look back at Bi one veteran’s story , December 22, 2010 BiNet USA. ১৯৯০ সালে প্রতিষ্ঠিত এই সংস্থা আমেরিকার গে, লেসবিয়ান এবং উভকামী প্রবীনদের প্রাচীনতম সংগঠন।OutServe Magazine: Steve Loomis, "A Difficult Fight Pays Off," , accessed February 12, 2012

মরিয়ম বেন-শালম, একজন সমকামী সৈনিক ছিলেন। ১৯৭৫ সালে সেনাবাহিনী কর্তৃক একজন উচ্চপদস্থ কর্মকর্তা তাকে সমকামী চিহ্নিত করেন এবং তারপর তাকে তার কাজ থেকে অব্যাহতি দেওয়া হয়, কিন্তু তিনি তার পদ ধরে রাখার জন্য আইনি লড়াই করেছিলেন। প্রাথমিকভাবে সফল হলেও, একটি উচ্চতর আদালত শেষ পর্যন্ত সিদ্ধান্তটি বাতিল করে এবং মরিয়মের হার হয়।

এই রকম পরিস্থিতি থেকে অন্যান্য এলজিবিটিকিউ সম্প্রদায়ের মানুষদের রক্ষা করার জন্য, বেন-শালম ১৯৯০ সালে অন্যান্য এলজিবিটি প্রবীণদের সাথে একত্রে জিএলবিভিএ নামক সংস্থার প্রতিষ্ঠা করেন। ১৯৯৩ সালে তিনি সংস্থার জাতীয় সভাপতি হিসেবে দায়িত্ব পালন করেন।

১৯৯৬ সালের মধ্যে, শিকাগোর বাসিন্দা জেমস ডার্বি, যিনি জিএলবিভিএ-এর শিকাগো শাখার সংগঠক ছিলেন, তিনি সংগঠনের সভাপতি হিসাবে নির্বাচিত হন এবং ১৯৯৭ সালে হোয়াইট হাউসের প্রবীন উপদেষ্টা রিচার্ড সোকারাইডস এবং পেন্টাগনের কর্মকর্তাদের সাথে তার ভালো সংযোগ গড়ে ওঠে। ডার্বির নেতৃত্বে সংস্থার সদস্যরা মার্কিন রাষ্ট্রপতি বিল ক্লিনটনকে সমকামীদের সামরিক বাহিনীতে চাকরির উপর নিষেধাজ্ঞা প্রত্যাহার করার আহ্বান জানান।

২০০১ সালে, ডেজার্ট মেমোরিয়াল পার্কে এলজিবিটিকিউ প্রবীণদের সম্মানে নির্মিত প্রথম আমেরিকান স্মারকটির উদ্বোধন হয়। ২০১৮ সালে, একটি বিল স্বাক্ষরিত হয় যেখানে এলজিবিটিকিউ প্রবীনরা স্মারকটিকে ক্যালিফোর্নিয়ার সরকারী এলজিবিটিকিউ স্মারক হিসেবে মনোনীত করা হয়। এর ফলে, ক্যালিফোর্নিয়া দেশের প্রথম রাজ্য হয়ে ওঠে যেখানে আনুষ্ঠানিকভাবে এলজিবিটিকিউ সম্প্রদায়ভুক্ত সামরিক প্রবীণদের স্বীকৃতি দেওয়া হয়। স্মৃতিস্তম্ভটি গ্রানাইট পাথরে নির্মিত যার উপরে জিএলবিভিএ -এর চিহ্ন আছে। ২০০৫ সালের ২রা মে, রাষ্ট্রপতি জিম ডোনোভানের অধীনে জিএলবিভিএ তার নাম পরিবর্তন করে এবং সংস্থার নতুন নামকরন হয় আমেরিকান ভেটেরান্স ফর ইকুয়াল রাইটস।

২০০৭ সালে, আমেরিকান ভেটেরান্স ফর ইকুয়াল রাইটসের শিকাগো শাখাকে শিকাগোর পুরুষ এবং স্ত্রী সমকামী সম্প্রদায়ের সংস্থা হিসাবে সম্মানীয় তালিকায় অন্তর্ভুক্ত করা হয়।

 সংগঠন 
আমেরিকান ভেটেরান্স ফর ইকুয়াল রাইটস সংগঠন বিভিন্ন ধাপে তাদের নিজস্ব কার্যক্রম সংগঠিত করে। এই সংস্থা শিকাগো শহরে সমকামী প্রবীণদের জন্য আয়োজিত বার্ষিক শ্রদ্ধাঞ্জলি প্রদান অনুষ্ঠানের পৃষ্ঠপোষকতা করে।Chicago History Museum: Jessica Herczeg-Konecny, "Salute to LGBT Veterans," July 26, 2011 , accessed February 21, 2012

 তথ্যসূত্র 

বিষয়শ্রেণী:এলজিবিটি-সম্পর্কিত সংস্থা
বিষয়শ্রেণী:এলজিবিটি অধিকার
বিষয়শ্রেণী:মার্কিন যুক্তরাষ্ট্রে এলজিবিটিকিউ রাজনৈতিক ওকালতি গোষ্ঠী